Francë, një minutë heshtje në nderim të viktimave
Presidenti francez, i shoqëruar nga disa dhjetëra vetë ishte në mjediset e Universitetit Paris-Sorbonë në mesditë sipas ores lokale, për të nderuar ata që humbën jetën nga aktet terroriste
Franca hyri në ditën e tretë dhet të fundit të zisë kombëtare sot me një moment heshtje në mesditë në shenjë respekti për viktimat e sulmeve të Parisit. Ndërkohë, avionët luftarakë francezë ndërmorën sulme masive të djelën në mbrëmje kundër Shtetit Islamik në Raqqa. Presidenti francez Francois Hollande mbajti një minutë heshtje sot në Sorbonne për viktimat e sulmi terrorist në Paris. I gjithë Parisi ndali për të kujtuar viktimat e sulmeve të së premtes, ndërsa njerëzit u bashkuan për një minutë heshtjeje në stacionet e metrove, kullën Eiffel dhe në sheshet pranë vendeve të incidenteve. Udhëheqësit botërorë, të mbledhur në takimin e G-20 në Turqi mbajtën gjithashtu një minutë heshtje për viktimat e sulmit të Parisit. Bashkimi Evropian u kërkoi të gjitha vendeve anëtare të merrnin pjesë në ceremonitë e heshtjeve. Duke folur në Bruksel sot, shefja e politikës së jashtme të BE-së Federica Mogherini bëri thirrje për një përgjigje të bashkuar ndaj ekstremistëve që kryen sulmet. Avionët luftarakë francez ndërmorën sulme masive të djelën në mbrëmje kundër Shtetit Islamik në Raqqa, duke shkatërruar një qendër komande dhe një kamp stërvitor. Avionët u nisën nga Jordania dhe Emiratet e Bashkuara dhe operacionet u kryen në bashkëpunim me forcat amerikane. Në Francë, duke folur për një program në radio, kryeministri Manuel Valls tha se megjithë përpjekjet për parandalimin e sulmeve, ka të ngjarë të ketë sulme të tjera terroriste: Ky mesazh solli pak ngushëllim për banorët e Parisit që po përpiqen t’i kthehen jetës normale: thotë një banor i Parisit. Grupi ekstremist Shteti Islamik mori përgjegjësinë për serinë e sulmeve në Paris që vranë më shumë se 130 vetë të premten në mbrëmje. Presidenti francez i cilësoi sulmet e së premtes si “një akt lufte”.